ÅRSMELDING 2024



STOKKA MENIGHET

INNLEDNING

Stokka menighets arbeid i 2024 ble preget av at vi feiret kirkens 50-årsjubileum. Vi startet med jubileumsgudstjeneste den 21. april, på dagen 50 år etter innvielsen. Det ble en storslått og mektig opplevelse, med besøk av biskop, prost, tidligere prester, kor og menighetsmedlemmer. Så fortsatte feiringen utover våren og høsten med det ene høydepunktet etter det andre. Hovedkomiteen var opptatt av at det skulle være arrangementer som traff alle aldersgrupper og at vi skulle nå utover de trofaste kirkegjengerne. Vi hadde et godt samarbeid med Stokka historielag, og med de ulike utvalgene i menigheten. Det ble satt ned underkomiteer som tok seg av arrangementer innen ulike sjangre, fra barnas bursdagfest, gul fest, jubileumsfest, misjonsmøte med Ryfylke Livsgnist, temagudstjenester, Aftenbla-bla om tvil og tro, konsert med Sigvart Dagsland, ungdomskveld, byvandring på Stokka, samtalekveld med gamle Stokkabuer som også hadde engasjert seg i byggingen av kirken, historiekveld om Stavanger bys utvikling sett fra Stokka ved Sven Egil Omdal, og flere flotte konserter i regi av Ghislain Gourvennec. Alle arrangementene var godt besøkt.

I tillegg har menigheten vært i full drift med mange ulike aktiviteter i løpet av en uke. Gudstjenestefellesskapet er viktig, og tilbudene for ulike aldersgrupper er også en vesentligdel av menighetsbyggingen. Vi ønsker å gi tilbud som treffer mennesker der de er, i glede og sorg og i hverdagslivet.

Medlemmene i menighetsrådet har ulike kompetanseområder som vi har nytt godt av i arbeidet i menigheten.

Vi har arbeidet videre med satsingsområdene fra året før, med torsdag som ny kirkedag. Vi har fortsatt med kirkemiddager før barnekorene starter sine øvelser. Det er en jevn vekst i antall deltakere i korene.

Et område som vi alltid har på agendaen, er frivillighet. Hvordan få tak i flere frivillige. Der trenger vi hjelp fra medlemmene av menigheten. Et annet område vi har fokusert på er givertjenesten. Økonomiske tilskudd fra det offentlige blir stadig mindre. Dette må vi ta med i våre beregninger og planer.

Årsmøtet ble avholdt i april med rimelig bra deltakelse.

Det er en relativ høy gjennomsnittsalder på de trofaste gudstjenestedeltakerne. På familiegudstjenester hvor barnekoret deltar, er gjennomsnittsalderen betydelig lavere og antallet flere. Vi har gode dåpstall og andelen av ungdommer som velger konfirmasjon i kirken, er relativ høy.

Stavanger by, bispedømme og Domkirken har 900 års-jubileum i 2025. I den forbindelse hadde vi i desember besøk av kirkebåten som «seiler» rundt i bispedømmet. Dette ble en fin markering av sammenhengen mellom vårt 50-årsjubileum og den lange og gode tradisjon som vi lokalt gjerne vil være med og føre videre! Målet vårt er å tilby folk på Stokka «Mer Himmel på jord».

Sandal 4. april 2025 Arnhild Aano Høyen, leder av menighetsrådet

MENIGHETSRÅDET

Menighetsrådet består av følgende personer:

Arnhild Aano Høyen - leder  
Leiv Ingve Ørke - nestleder   
Hans Eivind Riise   
Morten Helliesen   
Ole Skadsem   
Marit Abrahamsen   
Sigve Vidnes (sokneprest)

Varamedlemmer:   
Kari Askeland   
Olaf Døble   
Sissel Krag   
Kjetil Stuland

Daglig leder Kari Arnøy er sekretær for rådet.

I menighetsrådet er de faste medlemmene i rådet likt fordelt kjønnsmessig. Det er ingen begrensninger på aktiviteter, styrende organer, verv eller stillinger i Stokka menighet, ut fra kjønn eller legning.

MENIGHETENS ANSATTE

Sokneprest: Sigve Vidnes (100 %)

Daglig leder: Kari Arnøy (80 %)

Barne- og ungdomsprest: Oddvar Nessa (100 %)   
Stillingen lønnes gjennom menighetens givertjeneste, tilskudd fra Stavanger kommune og offer.

Kantor: Ghislain Gourvennec (100 %)

Menighetspedagog: Klara Marie Borud (40 %) til 1. juli

Silje Karina Gunstead (40 %) fra 1. desember

Menighetsarbeider: Ragnhild Hadland Zetterstrøm (20%)

Diakon: Gaute Brækken (20 % sammen med Kampen) fra 15. juli

Vaktmester: Kristen Pallesen (20%).

Kirketjener: Johannes Pundsnes (10%) til 1. juli

Vemund Gourvennec fra 1. juli

UTVALG

BARNE- OG UNGDOMSUTVALG (BUU)

BUU er en ressursgruppe i barne- og ungdomsarbeidet og består av Aud Hølland Riise, Kari Krag Askeland og to fra stab (menighetsarbeider og barne- og ungdomsprest). Krag Askeland er menighetsrådets representant inn i utvalget.

FINANSUTVALG

Utvalget jobber med regnskapet og budsjettarbeid. Medlemmer: Jan Høyen, Leiv Ingve Ørke og daglig leder Kari Arnøy.

DIAKONIUTVALG

Utvalget har i 2024 bestått av Solveig Langen (leder), Hans Eivind Riise, Ingunn Kolnes, Marit Thomsen Bø (fra sommeren) og Kari Arnøy (daglig leder)

HUSSTYRET

Utvalget har bestått av Egil Kolnes (leder), Olav Eintveit, Jakob Hodne, Jan Høyen og Olaf Døble. Vaktmester Kristen Pallesen og daglig leder Kari Arnøy tiltrer når det er ønskelig.

Husstyret i Stokka kirke har tilsyn med kirkebygget og inventaret, samt uteanlegg og organisere dugnad når dette er nødvendig. Husstyret foretar befaring i samarbeid med vaktmester og etter forslag fra menigheten.

Husstyret har en vedlikeholdsplan som viser når ting skal gjøres og når det ble utført sist (for eksempel beising).   
  
Et stadig tilbakevendende problem er at korset på kirkeveggen helt eller delvis mangler lys.

I 2024 ble det satt opp lys fra parkeringplassen til gangveien.

MENIGHETSBLADET

Menighetsbladet gis ut 5 ganger per år, tre nr. på våren og to på høsten.

Redaksjonen består av Brit Norheim Larsen, Hans Eivind Riise, Morten Helliesen og Oddvar Nessa. Sistnevnte er redaktør.

KJØKKENKOMITÉ

Kjøkkenet i Stokka er stort sett ryddig og rent og pent. Det er fordi vi er så heldige å ha en kjøkkenkomité!

Komitéen har halvårlige dugnader der kjøkkenet blir skikkelig ryddet og vasket ned.   
I tillegg har medlemmene ansvar en måned hver for å vaske kluter og håndklær og holde det pent.

I 2024 har kjøkkenkomitéen bestått av Ingunn Kolnes, Tone Hammer, Ellen Vestre, Marit Bø og Dagmar Søreide.

ØVRIGE VERV

Marit Staurland Abrahamsen Stokka menighets representant i representantskapet til Kirkens SOS. Hans Eivind Riise er vara.

Signe Mauritzen er menighetens pilegrimsansvarlige.

GUDSTJENESTELIVET

STATISTIKK FRA KIRKEBØKENE

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2024 | 2023 | 2022 | 2021 | 2020 | 2019 | 2018 | 2017 | 2016 | 2015 |
| Gudstjenester på søndager og helligdager | 49 | 53 | 54 | 35 | 41 | 48 | 47 | 48 | 49 | 51 |
| Derav fam.og ungd.gudstj. | 7 | 11 | 12 | 4 | 5 | 11 | 15 | 13 | 11 | 8 |
| Gj.snitt på gudstj. | 164 | 172 | 108 | 75 | 67 | 122 | 134 | 136 | 145 | 146 |
| Gj.snitt nattverddeltakere | 57 | 51 | 50 | 46 | 60 | 63 | 64 | 69 | 66 | 72 |
| Døpte | 26 | 27 | 18 | 30 | 28 | 31 | 23 | 15 | 28 | 43[[1]](#footnote-2) |
| Konfirmert | 31 | 45 | 41 | 42 | 45 | 37 | 43 | 42 | 54 | 42 |
| Kirkelig gravferd | 35 | 37 | 29 | 32 | 51 | 40 | 37 | 40 | 41 | 34 |
| Vigsler | 1 | 0 | 1 | 2 | 1 | 1 | 1 | 2 | 3 | 4 |
| Medlemmer | 3586 | 3578 | 3596 | 3633 | 3685 | 3728 | 3745 | - | - | - |

Et bilde som inneholder innendørs, folk, tak, gulv

KI-generert innhold kan være feil.

STOKKA SYKEHJEM

Sogneprest og kantor holdt i 2024 andakt ved Stokka sykehjem én gang i måneden. Kampen menighet er også ansvarlig for en månedlig andakt, slik at beboerne ved sykehjemmet har tilbud om andakt to ganger i måneden.

Soknepresten besøker beboerne etter forespørsel fra vår kontaktperson ved sykehjemmet. På kveldstid, nattestid og i helgene tar prestenes beredskapstjeneste seg av evt. behov for sognebud.

**Kirkelig undervisning oG læring**

*I 2024 vedtok Kirkemøtet* [*Plan for kirkelig undervisning og læring - overordnet del*](https://ressursbanken.kirken.no/contentassets/0d4bcfb068d44ca5b6158eca9b57a4dc/plan_for_kirkelig_undervisning_og_laering_nettutgave_25.10.24.pdf)*. Planen bygger videre på den nasjonale planen for trosopplæring «Gud gir – vi deler». Den nye planen bekrefter det gode arbeidet som menighetene har gjort over lang tid, samtidig som den utfordrer til fortsatt engasjement og kreativitet. Planen skal legge til rette for* ***livslang læring*** *gjennom deltagelse, medvirkning og skapende aktiviteter, for alle døpte og interesserte.* ***Begrepet trosopplæring er nå erstattet med benevnelsen kirkelig undervisning og læring.*** *I forlengelsen av overordnet del kommer det seks rammeplaner for målgruppene 0-5, 6-12, 13-19, konfirmasjon, unge voksne og voksne. Det legges opp til at disse skal sendes på høring i løpet av høsten 2025 og behandles av Kirkemøtet i 2026.*

**NY MEDARBEIDER**

Menighetsarbeider Klara Borud avsluttet sin stilling som menighetsarbeider sommeren 2024. Ut på høsten samme år overtok Silje Karina Dale Gunstead. Hovedansvar for babysang og småbarnssang inngår i hennes stilling. Anne Margrethe Hovgaard (menighetsarbeider i Vardeneset menighet) var vikar på babysang på høsten fram til Silje begynte.

**KURSAKTIVITET RELATERT TIL BARNE- OG UNGDOMSARBEIDET**

Barne- og ungdomspresten deltok på en fagdag 18. april. arrangert av Stavanger bispedømme med tittel «Se den enkelte». Fagdagen handlet om hvordan vi møter utfordrende adferd hos barn og unge. Han deltok også på bispedømmets forum for trosopplæring på Hotell Residence i Sandnes og i Bogafjell kirke 21.-22. august.

**BABYSANG**

Babysang er for barn mellom 0 og 1 år sammen med voksen, under ledelse av menighetsarbeider. Babysang består av en sangstund på ca. 30 minutter hvor det synges både tradisjonelle og kristne barnesanger, og der det benyttes regler og rytmeinstrument. Det er også populært med såpebobler. Babysang legger vekt på knytning mellom barn og foreldre/foresatte. Etter sangstunden serveres det lunsj.

**SMÅBARNSSANG**

Barn fra ett år og opp til fire år deltar sammen med foresatte. Her brukes både rytmeinstrumenter og melodiske instrumenter, og barna er mer delaktige enn i babysangen, ved at de selv gjør bevegelser, synger og spiller på rytmeinstrumenter. Småbarnssang legger vekt på barnets glede gjennom sang, musikk og bevegelser.

**2-ÅRS BOK OG TØYLAM**

Barn og foresatte ble invitert til å være med på småbarnssang en torsdag kveld, og bokutdelingen skjedde i hovedsak der. De som var til stede, ble også invitert til familiegudstjenesten påfølgende søndag.

**4-ÅRS BOK**

Barna fikk på en familiegudstjeneste utdelt «Kirkeboka mi» av Sindre Skeie med tilhørende aktivitetshefte.

Felles for 2- og 4-års bøkene: Materiell til barna som ikke møtte frem, ble levert på dører og i postkasser. Flere av bladbærerne som er med og distribuerer menighetsblad leverte bøker og tøylam på dører og i postkassene.

**HELT FØRSTEKLASSES (for barn i 1.trinn)**

Vi gjennomførte Helt Førsteklasses i kapellet i Ynglingens lokaler. En samling inneholder en kombinasjon av måltid, lystenning, sang, lek, bibelfortelling og formingsaktivitet.

Voksenpersoner på samlingene har vært Arnhild Aano Høyen, Gerd-Lise Grindheim Knudsen, menighetsarbeider og barne- og ungdomspresten.

**TÅRNAGENTHELG**

Fellestiltak mellom Stokka og Kampen menigheter.

Opplegget er et samarbeid mellom de to menighetene.

Tårnagenthelg er et pedagogisk opplegg utviklet av Kirkerådet, der barna trer inn i rollen som detektiver. De skal bli bedre kjent med kirkens rom, bibelen og kristne tradisjoner gjennom å løse oppgaver, avdekke mysterier osv.

Barna får lære om fingeravtrykk, fotavtrykk og etterforskning.

Ledere var Gaute Brækken, menighetsarbeider og barne- og ungdomspresten i Stokka.

**TWEENSKLUBBEN XYZ**

For barn på 5.-7. trinn. Ca. annenhver fredag kveld, unntatt i ferier, langhelger og høytider etc.

Klubben er et rusfritt fritidstilbud til tweens i bydelen, der de kan møte hverandre og få et fristed fra skole og krav de møter ellers i hverdagen. Vi ønsker å legge til rette for inkludering og livsmestring i rammen av et godt miljø med aktiviteter, spill, lek og kiosk. Nytt i 2024 var innkjøp av Playstation 5 finansiert av midler mottatt av bydelsutvalget.

Ledere i XYZ: Menighetsarbeider og barne- og ungdomspresten, menighetsarbeideren + frivillige voksenpersoner, foresatte og andre.

**JULEVERKSTED**

Fra 4 år og oppover. Andakt, formingsaktivitet og grøt, saft og pepperkaker. Arrangeres i forkant av Lys Våken samme dag:

**LYS VÅKEN FOR 5. TRINN – ADVENTSNATT I KIRKEN**

Uvanlig stor oppslutning i år. 23 påmeldte barn og 13 frivillige og ansatte bidro, herunder en god gjeng med konfirmanter. Aktivitetsløype med temaet advent, pizzafest, Lys Våken dans, stjerneskudd med feiring av nytt kirkeår, kino og overnatting i kirken. Avsluttet med adventsgudstjeneste søndag formiddag.

**KIRKEMIDDAGER**

Cirka en gang i måneden på torsdager samles alle som vil til felles middag i Stokka kirke.

**GUL FEST** ble arrangert i uken før palmesøndag, i kjent kirkemiddag-stil med felles måltid. Til forskjell fra kirkemiddag har gul fest et utvidet program med sang av barnekoret, påskeverksted, og en kort formidling av kirkens påskebudskap. Og alle oppfordres til å stille med et gult plagg, eller hårstrikk, eller - om så skulle være - en refleksvest(!)😊

**SØNDAGSSKOLEN**

Søndagsskolen har hatt en noe lavere frekvens i 2024 med fire samlinger på våren og vakanse på høsten.

**SAMARBEID med barnehager og skoler**

**PÅSKE- OG JULEVANDRINGER FOR BARNEHAGER**

Arrangeres i uka/ukene rett i forkant av høytidene.

Fra staben deltok menighetsarbeider, kantor og barne- og ungdomspresten. Gerd-Lise Grindheim Knudsen var også med.

**JULEGudstjenester for skole** Soknepresten har ansvar for skolegudstjenestene for Lassa skole og SKF (Stavanger Kristne Grunnskole).

Kantor medvirker på alle skolegudstjenestene.

Menighetsarbeider og barne- og ungdomsprest deltok i kulissene på skolegudstjenestene, og ønsket velkommen.

To julegudstjenester i år, en med Lassa skole og en med vår nabo noen hundre meter fra kirken, SKF, Stavanger Kristne Grunnskole i Adjunkt Hauglandsgate (rett ved Karismakirkens menighetslokale). SKF er her for andre året på rad.

**BARN OG UNGE på 50-ÅRS JUBILEET**

Særlig tre arrangement samlet mange barn og unge;

* Barnas nyttårsfest 6. juni. Pølser, kake, ballonger, hoppeslott, sukkerspinn, fiskedam m.m.
* Eksplosiv fest 22. nov. for unge i konfirmantalder, med besøk av Zig (Sigbjørn Pedersen) fra Søndagsskolen som formidlet tro og bibelhistorier i rammen av kjemiske eksperimenter og «eksplosjoner» i kirkerommet. Dessuten: Taco, slush, fotobooth, bit-for-bit m.m.
* Jubileumsgudstjenesten 21. april med besøk av biskop, domprost, kirkeverge og tidl. Stokka-prester. Både barnekoret og konfirmanter medvirket i gudstjenesten.

**Stokka kirkes barnekor KlingKlang**

**KORØVELSER:**

**Vår:** 18 ordinære øvelser og 2 lørdagsøvelser

**Høst:** 13 ordinære øvelser

**HØYMESSER:**

**Vår:** 5 gudstjenester

**Høst:** 3 gudstjenester

**KONSERTER OG ARRANGEMENT:**

* Johan Sebastian Bachs «Matteuspasjon»
* Gul fest for hele familien
* Sommerkonsert med bursdagsfeiring av Stokka kirkes 50 års-jubileum
* Korsommerskole i Kristiansand (6 dager)
* Teaterbesøk: Pinocchio
* Sang på St. Johannes sykehjem
* Luciakonsert i Kampen kirke
* «Vi synger julen inn»
* Juleverksted for hele familien
* Julebesøk hos Ragnhild

**Dette vil vi fremheve fra 2024**

**MATTEUSPASJONEN:** Barna i Klang fikk delta på deler av Bachs Matteuspasjon. Å få synge med stort orkester, solister og 2 voksenkor var stort for oss. Mange fine tilbakemeldinger på at barnekoret både var synlige og hørbare.

**GUL FEST:** Koret inviterte hele menigheten til gul fest hvor vi sang, hadde andakt, formingsaktivitet, hyggelig prat og god mat. Et kjempevellykket arrangement som skal gjentas.

**KORSOMMERSKOLE I KRISTIANSAND:** Flere av barna i Klang deltok på Ung kirkesangs korsommerskole i Kristiansand. Her deltok ca. 100 barn fra ulike deler av landet til sang og lek. Vi fikk mange nye venner, traff flinke dirigenter, og lærte mange nye sanger. Veldig kjekt var det også da vi badet og hadde grillfest på stranden og selvfølgelig må besøket i dyreparken nevnes ☺

**LUCIAKONSERT I KAMPEN KIRKE:**

Svenska Margaretakyrkan feirer Lucia med en tradisjonell konsert/gudstjeneste i Kampen kirke hvert år. Det kommer musikere, kor og prest fra Oslo og Sverige og vi blir alltid invitert til å delta. En hyggelig tradisjon!

**Et bilde som inneholder klær, sko, person, kvinne

KI-generert innhold kan være feil.**

**KORETS SOSIALE MILJØ** Det sosiale miljøet i koret viktig.  
Alle skal føle seg velkommen i koret. Vi er alle gode venner.

**TEATER:** De eldste barna får derfor bli med på forestilling på barneteater i Stavanger. Da hygger vi oss og får alle utdelt godtepose i pausen. Årets forestilling var Pinocchio og vi var alle imponert over de unge skuespillernes innsats!

**JULESELSKAP:** Det tradisjonelle julebesøket hjemme hos Ragnhild er en hyggelig ting å gjøre. Vi spiser kinamat og iskake, holder et par leker og så leter vi etter juletrær i Ragnhild sin stue. Når barna går hjem får de hver sin liten julegave som de klipper ned fra adventskalenderen.

**FAMILIEMIDDAGER**: som menigheten arrangerer en gang i måneden er viktig for koret.

Barn og voksne møtes til en uformell samling i forkant av korets øvelser.

**KOS:** Vi har kos med chips og saft på første øvelse etter en opptreden (gjelder Klang)

**NOTEMAPPER/KLISTREMERKER/DIPLOMER:**Barna i Kling har egne notemapper og eget klistremerkehefte. Det er viktig å få hvert sitt nytt klistremerke på hver øvelse. Barna i Klang har også egne notemapper.  
Til sommeravslutningen får alle barna i Kling hver sitt diplom, men barna i Klang får utmerkelser etter hvor mange år de har gått i koret.

**ÅRSMØTET 2024**

På årsmøte ble følgende styre valgt:

Oddbjørn Søreide, leder

Arne Thoma Slaattebræk styremedlem

Ole Skadsem styremedlem

Corinna varamedlem

Ghislain Gourvennec kantor

Ragnhild Zetterstrøm dirigent

**REGISTRERTE MEDLEMMER I 2024: 43 barn**

Et bilde som inneholder sketch, hvit, Font, strektegning

Automatisk generert beskrivelse

KlingKlang er medlem i barne – og ungdomkororganisasjonen Ung kirkesang.

KONFIRMANTARBEIDET

Våren 2024 dro konfirmantene for andre året på rad sammen med konfirmantene fra Kampen menighet til en weekend på Furutangen misjonssenter på Randøy i Hjelmeland. Nytt dette året var at vi hadde med oss seks unge ledere. Disse ledet de fire gruppesamtalene som stod på programmet. Ungdomslederne var også til stede i undervisningen ellers, samt under aktiviteter og lek og moro.

Hver konfirmant møter til smågruppesamling annen hver uke i perioden september–februar. Ved siden av å skape et forum der det er lav tersket for den enkelte å ta ordet, er målet med smågruppearbeidet at lederne skal utvikle en relasjon til den enkelte konfirmanten. Det er ikke alltid enkelt å få til den dialogen vi er ute etter, når ungdommene kommer til kirken like etter endt skoledag, men vi har fremdeles tro på denne arbeidsmetoden.

Menigheten bruker fortsatt konfirmantene som ministranter, og hver konfirmant medvirker i én av konfirmantårets gudstjenester. Ministrantene er vertskap, klokker, kirkevert e.a. Ministranttjenesten ble etablert for at ungdommene skal erfare gudstjenestelivet, ikke bare observere det.   
Stor takk til de frivillige gudstjenestemedarbeiderne også dette året, for å ta imot konfirmantene som medvirker i gudstjenesten!

Dette året utvidet menigheten den delen av konfirmantarbeidet hvor ungdommene skal erfare livet i menigheten. Konfirmantene deltok derfor i tweens-klubben XYZ som lederassistenter, hjalp til under juleverkstedet og var med på trosopplæringstiltakene LysVåken og Tårnagentene.

followme

Høsten 2024 startet vi tilbud om ledertrening for ungdom etter konfirmasjonen, sammen med Kampen menighet. Denne gruppen er tilknyttet followme-nettverket i NMSU. Vi startet opp med to deltakere og tre ledere. Sokneprest Sigve Vidnes og diakon Gaute Brækken har ledet arbeidet sammen med Tine Suman Hodne som frivillig. Gruppen møtes i hjemmene og har fungert godt, men det har vært litt utfordrende å finne møtetidspunkt som passer for alle. Gruppen bidro til å arrangere eksplosiv fest for ungdom i november. En av ungdommene deltok på followme-konferansen sommeren 2024. Gjennom å være knyttet til followme får deltakerne være med på arrangementer for ungdom på tvers av menighetene, lederne får delta på samlinger med andre followme-ledere og vi får tilgang til ressursmateriell til gruppesamlingene.

UKIRKE

2024 har vært et år for nye begynnelser. Det var det første kalenderåret uten Anne Margrethe Ree Sunde, som startet Ukirke i 2018. Inn kom ny Ukirkeprest Marianne Kleppe-Chung, som startet i jobben juni 2024. Dermed var staben fulltallig og fyllt opp med bergensere med hjerte for Stavanger.

Ukirke er i stadig endring, men noen ting har stått fast siden begynnelsen. Mat&Prat samler fremdeles unge voksne til middag hver tordagskveld. Tirsdager er det alltid åpent hus for ungdom etter skoletid. Gudstjenestene søndags kveld har en blanding av salmer og lovsang, norsk og engelsk. Og i Ukirke jobber vi fremdelse på en diakonal og relasjonell måte for å gi ungdom og unge voksne et godt fellesskap i Stavanger.

Noe nytt som har slått rot i 2024 er arrangmentet Refill&Rollespill. Der spiller man ulike rollespill med terninger, penn og papir. Det er en fantastisk måte å være kreativ på, og man får koblet på fantasien slik man gjorde som barn. Her finner mange et sted for å utfolde seg i fortellingene som skapes sammen.

Et annet arrangement i 2024 er “Påfyll”. De med god hukommelse vil huske at vi tidligere har hatt et arrangement med samme navn, men dette er en nyskaping mer enn en restart. Påfyll ser annerledes ut fra måned i måned, men fellesnevneren er at disse kveldene på en eller annen måte skal gi påfyll til troen og hele mennesket. Det har vært uvidet bønnevandring, lovsangskveld og bygging av kirker i pepperkake.   
Påfyll er en satsing som viser at Ukirke ønsker å sette fokus på søndagene. Vi har nå tre søndagssamlinger i måneden; en gudstjeneste i Ukirke, 1840-gudstjeneste i Kampen kirke, og Påfyll i Ukirke.

En annen satsing vi har tro på er bibelgrupper. Det har tidligere vært flere forskjellige bibelgrupper i Ukirke. Tidligere har de vært drevet av frivillige og/eller Ucrew (ettåringer), men nå har Marianne og Amund tatt enda mer tak i regi og invitasjon til gruppene. Vi tror dette er en viktig del av det å være kirke for unge mennesker. Et sted å snakke om og undre seg over Bibelen og ens egen tro. Samtidig er det mye kraft i å dele liv sammen og be for hverandre.  
Det er nå to bibelgrupper for unge voksne, og èn for ungdom. Disse gruppene er ikke “satt”, men har alltid plass til nye som vil bli med.

Særlig når det kommer til ungdomsarbeid så gleder vi oss stort over alt som vokser frem i menighetene. Amund bruke mye tid på besøke ungdomsklubber rundt omkring, og får se alt det gode arbeidet som gjøre der. Vi i Ukirke kjenner på et veldig eierskap over det som skjer for ungdom i menighetene, og er stolte over alt ungdomsarbeidet i byen vår. Derfor er det også lett å stå i at det til tider kommer få ungdommer på Tirsdagsåpent, fordi vi vet at det hver eneste uke kommer hundrevis av ungdommer til kirkene i Stavanger.

DIAKONI

DIAKONIUTVALGET

Solveig Langen er fortsatt leder i diakoniutvalget. Hun har med seg Hans Eivind Riise, Ingunn Kolnes, Marit Thomsen Bø og Kari Arnøy (daglig leder). Sigrun Osvik var med til sommeren.

Vi har hatt fem møter i løpet av året.

Diakoniutvalget ser et stort behov for flere diakonale tiltak i Stokka menighet, men utvalget har ikke kapasitet til å sette i gang flere tiltak.

Men hvis noen har litt ledig tid til for eksempel å gå en kort eller lang tur, så er behovet der.

FORMIDDAGSTREFFET

Formiddagstreffet er fortsatt diakoniutvalgets viktigste oppgave. Det er møter den andre onsdagen i hver måned, unntatt i sommermånedene. Her møtes mellom 30 og 40 hver gang. De som kommer, gir uttrykk for stor glede over arrangementet! Vi får mye takk for jobben. Vi ønsker også å få med noen av de yngre pensjonistene. Vi vil at treffet skal være et godt møtepunkt for de i menigheten som er hjemme akkurat da. For å gjøre det lettere har, vi lagt om til en enklere bevertning.

ADVENTSFESTEN

Fredag 29. november (fredag før 1.søndag i advent) ble adventsfesten holdt. Nesten ? var påmeldt. Håkon Kessel kåserte om silkeveien før og nå, staben i kirken sang og sokneprest Sigve Vidnes holdt andakten. Det var middag, kaker, kaffe og utlodning. Det er et arrangement vi håper kan fortsette.

ALLE HELGEN

Diakoniutvalget var med på gudstjenesten Alle helgen, og tente lys når navnene på dem som har gått bort ble lest opp.

BLOMSTERUTDELING

Hvert år deler diakoniutvalget ut en blomst, azalia, til alle i menigheten over 85 år. Vi legger ved julehilsen og vårprogrammet for formiddagstreffet. Svært mange gir utrykk for stor takk!

VÅRTUR

Vårturen i fjor var 5.juni og gikk til Sokndal. Vi fikk med oss Den nye vitenfabrikken i Jøssingfjord og kirken i Hauge, der vår tidligere sokneprest Torbjørn Hestnes hadde andakt og fortalte om kirken og bygda. Til slutt var vi i Sogndalsstrand der vi spiste middag med dessert og kaffe. Turen var sammen med Tasta, Vardeneset og Kampen. Vi er glade for at diakoniutvalget har midler til å sponse deltakerne noe.

SKYSS

Vi har en annonse om kirkeskyss stående i menighetsbladet. Den blir brukt noe, og vi trenger flere som kan være med å kjøre. For oss er det viktig at denne muligheten er der.

KIRKEMIDDAG

I 2024 har det vært kirkemiddag om lag en gang i måneden. Dette er en møteplass for alle i menigheten.

Middagene er i forkant i forkant av KlingKlangs øvelser, slik at når barna forsvinner til kor eller lek blir foreldrene og andre voksne gjerne sittende igjen med kaffekoppen.

BØNNEGRUPPA

Bønnegruppa i Stokka menighet har eksistert i over 20 år. Gruppen møtes hver tirsdag klokka 1030 og er sammen om lag en time.

Alle ønskes velkommen i fellesskapet.

ASTRID STANGELANDS LEGAT

Det er opprettet en stiftelse til å forvalte arven etter Astrid Stangeland. I 2024 ble det bevilget 13.000 kroner til å betale Ryfylke Livsgnist for underholdningen på misjonsfesten, som var en del av jubiéet.

Hans Eivind Riise, Leiv Ingve Ørke og Espen Hodne Riska er oppnevnt som styre for legatet. Kari Arnøy er daglig leder for stiftelsen.

GRØNN MENIGHET

Stokka menighet er en Grønn menighet. Med det forplikter vi oss til en miljøvennlig drift.

KIRKENS SOS

Et bilde som inneholder tekst, plakat, bok

KI-generert innhold kan være feil.15. februar 2024 var det 50 år siden Kirkens SOS startet i Norge. Gjennom disse 50 årene er det utallige mennesker som har tatt kontakt og fått en samtale med en av våre frivillige medarbeidere. For det er de frivillige som er og har vært vår viktigste ressurs siden starten. Natt og dag, hverdag som helg, har de snakket med mennesker i ulike kriser og delt håp. Dette er noe av det beste av det som kalles med-menneskelighet, eller som Bibelen kaller å ha omsorg for sin neste.

15 000 henvendelser fordelt på 13 484 telefoner og 1 716 chatsamtaler oppsummerer 2024 for Kirkens SOS i Rogaland. Tallet er noe høyere enn i 2023, det til tross for en nedgang i antall frivillige. Ved utgangen av året er antall frivillige 81, det er 10 færre enn i fjor. Likevel har vi gjennomført nesten samme antall vakter som i 2023. Våre frivillige imponerer og leverer.

Vi har frivillige i alderen 25 til 85 år der den største gruppen er mellom 50 og 70. Snittalderen er ca 60 og gjennomsnittlig tjenestetid er over 5 år. 10 frivillige har vært her i mer enn 10 år!

Jubileumsåret bar også med seg en vond ettersmak når tallene forteller at 707 mennesker tok sitt eget liv i 2023. Det er det høyeste antall siden 80-tallet. Derfor er vi glade for at det i høst kom på plass et tverrpolitisk nettverk på Stortinget der Kirkens SOS var en av initiativtakerne.

Tanker om selvmord dukker regelmessig opp i samtalene våre, og da særlig på chat. Andre tema som går igjen, er psykiske helseproblemer, ensomhet, relasjonsproblemer og behovet for det vi kaller hverdagsomsorg.

Tusen takk til alle menighetene i bispedømmet for godt samarbeid. Som en døgnåpen krisetjeneste på telefon og chat ser vi på oss selv som menighetens forlengede diakonale arm. Vi tror det er en styrke for den enkelte menighet om det var enda flere fra menigheten som var frivillige medarbeidere! Det er stor pågang og mange som har behov for å bli lyttet til.

Takk for offer og forbønn. Takk for at informasjon om nye innføringskurs blir kunngjort på gudstjenester, og artikler og annonser satt på trykk i menighetsbladene.   
Det gleder oss også når vi ser at FB-innlegg blir delt videre på menighetens FB-side.



MISJON

MISJONSPROSJEKTET

Stokka menighet har i flere år hatt misjonsavtale med Det norske misjonsselskaps arbeid i Estland. Menigheten har forpliktet seg å gi seks offer i året til Estland og menigheten i Mustamäe. I Mustamäe har de i flere år bygget kirke og i 2024 ble den innviet. Hvis noen ønsker å vite mer kan de gå inn på nms.no/menighet/

I løpet av 2024 mottok NMS 41.346 kroner fra Stokka menighet.

STOKKA MISJONSFORENING

Stokka misjonsforening har hatt 8 møter i 2024.  
Kirkestua er vårt faste tilholdssted, men mai-møtet hadde vi hjemme hos lederen.  
  
Fra august ble vi 17 medlemmer igjen.  
  
Samtaleheftet «MED GLEDE» gjorde vi ferdig i mai og startet på «BIBELOVERSETTELSE» i august.  
  
På områdemøtet i mars i Sunde kirke var vi 3 fra foreningen.  
På inspirasjonsmøtet i april på Sandnes deltok 3 medlemmer.  
På foreningsdag i Kampen kirke i juni møtte 6 fra foreningen. Godt program.  
På regionalt stevne på Sandnes i september var 4 fra foreningen.  
  
I anledning Stokka kirke sitt 50-års jubileum var foreningen vertskap for HØSTFESTEN i oktober.  
Foreningen ordnet med det praktiske og sørget for gevinster til basaren.  
«LIVSGNIST» ved Skeiseid og Nordbø underholdt med program om Bedehusland.  
Overskuddet fra festen, kr 12 190, ble sendt til Estland, som er menighetens misjonsprosjekt.

Medlemmene har vanligvis sørget for andakt og servering på møtene.  
I oktober hadde vi besøk av tidligere misjonær Anne Karin Kristiansen. Hun hadde «Kvinnearbeidet i Kamerun» som tema. Viste bilder og fortalte.  
  
Kollekt samlet inn på møtene ble kr 30 650 + kr 1000 fra K-stud. Pengene er overført til NMS.

Styret i 2024:  
Maren Cecilie Sekse, leder, Aud Nagell, nestleder og Ann-Brit Tunset, kasserer

KULTUR

KIRKEMUSIKK

2024 har vært et festår for Stokka menighet, som markerte sitt 50-årsjubileum. Feiringen strakte seg gjennom hele året, med et rikt og variert kirkemusikkprogram som har satt tydelige spor både i menigheten og bybildet.

Jubileumsåret ble løftet frem med flere store produksjoner, der høydepunktet var fremføringen av **Bachs Matteuspasjon**, med to barokkorkestre, Stokka kantori, barnekoret KlingKlang og profesjonelle solister – en storslått markering som samlet bredt publikum.



Andre sentrale musikalske markeringer var:

* **Jubileumsgudstjenesten**, med medvirkning fra alle våre kor, i tillegg til blåsere, strykere og pauker.
* **Allehelgenskonserten**, med Stokka kantori og musikere.
* Den tradisjonsrike konserten **Vi synger julen inn**, som rundet av jubileumsåret.

Et viktig løft for kirkemusikken i 2024 var anskaffelsen av et **flygel** til Stokka kirke. Dette ble behørig markert med flere konserter, blant annet:

* En stemningsfull **vårkonsert med Sigvart Dagsland**.
* En stor høstkonsert med fremføring av **Chopins klaverkonsert nr. 2**.

Gjennom året ble det arrangert **15 konserter i regi av menigheten**, med totalt **2075 publikummere**. I tillegg ble det holdt **13 konserter i regi av andre kulturaktører**, som samlet **920 publikummere**, samt **8 kulturarrangementer** med rundt **800 publikummere**.

Vi har også videreført og styrket samarbeidet med kulturaktører i byen, som **Universitetet i Stavanger, Stavanger kulturskole** og **Stavanger katedralskole**. Dette har resultert i felleskonserter og berikende musikalske bidrag i enkelte gudstjenester.

**Husbandet** vårt har medvirket på flere gudstjenester i løpet av året og bidrar til å skape variasjon og bredde i det musikalske uttrykket. I november var det sang- og mimrekveld med Pål Lennart Horne og Hans Eivind Riise.

Gjennom jubileet og årets mange konserter har kirkemusikken i Stokka vist sin betydning og evne til å samle og berøre – og ikke minst peke fremover mot nye musikalske muligheter og samarbeid.

ANDRE ARRANGEMENT

Stokka Y´s men club og Storeholmen har fortsatt sine møter i Stokka kirke. Det samme gjelder møtene til Stokka kultur og historielag.

Et bilde som inneholder klær, person, innendørs, mann

KI-generert innhold kan være feil.

FRIVILLIGHET

Det hadde vært lite aktivitet i Stokka menighet hvis ikke en rekke frivillige hadde bidratt. En kjapp og enkel telling viser at over 100 mennesker utfører en eller flere oppgaver; det er frivillige som driver råd og utvalg, om lag 25 personer medvirker eller er hjelpere ved gudstjenestene, rundt 20 stykker tar runden med menighetsbladet når det skal deles ut og slik kan en fortsette.

Men vi trenger flere frivillige. Akkurat nå hadde vært fint med flere hjelpere ved gudstjenesten, som for eksempel klokkere og noen som kan lage i stand til kirkekaffe.

Hvis du vil ha en oppgave eller vet om noen som skulle vært spurt, meld fra til menighetskontoret!

ØKONOMI

FINANSUTVALGET

Finansutvalget som består av Kari Arnøy, Jan Høyen og Leiv Ingve Ørke (som er Menighetsrådet representant i utvalget).

**Stokka Menighets samlet drift 2024 (2023)**

**Inntekter og utgifter**

Menighetens samlede Inntekter og Utgifter 2024 er begge betydelig høyere enn i 2023 (ca. kr 440.000, -). Noe av dette er knyttet arrangementer i forbindelse med 50-års jubileet for Stokka kirke.

* **Inntektene var** **kr 2.343.190** (1.902.833)
* **Utgiftene i 2024 var kr 2.387.035** (1.945.738)

Utgiftene er litt høyere enn inntektene, underskuddet i 2024 er på kr 43.845 (-kr 42.905 i 2023).

* Netto renteinntekter 2024 var kr 55.168.





**Avdelings-regnskap: Menigheten avd. 100:**

**Menighetens Utgifter i 2024** var **kr 1.344.292 i 2024,** omtrent tilsvarende som i 2023 (1.335.190).

* **Lønn- og sosiale utgifter:** Kr 874.887 (831.154)
  + Kr 43.733 høyere enn i 2024 enn i 2023. Dette var forventet og inkludert i budsjettet.
* **Kjøp av varer og tjenester**: Kr 247.743 (199.038)
  + Inkluderer bl.a. kontor- og forbruksmateriell, energi, leasing av maskiner og konsulent tjenester.
* **Offer og gaver til andre,** Kr 165.044 (160.301)
  + litt høyere i 2024 enn i 2023.
* **Refusjon/overføringer:** kr 54.618 (85.638)

Lavere enn i 2023. Knyttet til fellesråd og refusjon merverdiavgifter).



**Menighetens Inntekter i 2024** var **kr 1.135.678** som er kr 79.161 høyere enn i 2023 (1.066.517).

* **Brukerbetaling, salg, avgifter og leieinntekter:** Kr 130.457 (47.487)
  + betydelig høyere i 2024 enn i 2023 både leieinntekter og inntekter knyttet til aktivitet.
* **Refusjoner/ overføring:** Kr 235.668 (312.409)
  + var betydelig lavere enn i 2024 enn i 2023. Det meste av dette er refusjon fra Fellesrådet + noe moms kompensasjon.
* **Tilskudd fra soknets organer:** Kr 99.804 (47.144)
  + høyere enn i 2024 enn i 2023.
* **Offer og gaver:** Kr 669.749 (551.310).
  + Offer til egen virksomhet Kr 476.311 (389.009),
  + Offer til andre Kr 165.044 (160.301) og
  + Gaver fra andre Kr 28.394 (110 167) ?



Menighetens inntekter i 2024 er 6,5 % høyere enn 2023, utgiftene 5,2 % høyere. Utgiftene i 2024 som i 2023 er ca. kr200.000,- høyere enn inntektene. Driftsunderskuddet dekkes av legatmidler.



**Budsjett for 2025**

|  |  |  |
| --- | --- | --- |
|  | **Regnskap 2024** | **Budsjett 2025** |
| Brukerbetaling, salg, avgifter og leieinntekter | 763 044 | 666000 |
| Refusjoner/overføringer | 326 151 | 210000 |
| Statlige tilskudd | 20 000 | 50000 |
| Rammeoverføring/tilskudd fra egen kommune | 109 799 | 110000 |
| Tilskudd fra soknets organer | 189 974 | 158000 |
| Andre tilskudd, gaver og innsamlede midler | 934 223 | 757000 |
| **Sum driftsinntekter** | **2 343 190** | **1951000** |
| Lønn- og sosiale utgifter | 919 004 | 940000 |
| Kjøp av varer og tjenester | 1 163 599 | 916000 |
| Refusjoner/overføringer | 139 389 | 24000 |
| Tilskudd og gaver | 165 044 | 150000 |
| **Sum driftsutgifter** | **2 387 035** | **2030000** |
| **BRUTTO DRIFTSRESULTAT** | **-43 845** | **-79 000** |
| Renteinntekter og utbytte | 55 592 | 56000 |
| Renteutgifter og låneomkostninger | 425 |  |
| **Netto finansinntekter/-utgifter** | **55 168** | **56000** |
| Avskrivinger | 66 000 |  |
| Motpost avskrivinger | -66 000 |  |
| **NETTO DRIFTSRESULTAT** | **11 323** | **-23000** |

Underskuddet blir dekket opp ved bruk av bundne fond

1. Av disse var 27 bosatt i menigheten [↑](#footnote-ref-2)